stanford-oval/wikipedia huggingface dataset:
Luettelo Pokémon-sarjan hahmoista
Vastustajat > Miette

Miette on Serenan kilpakumppani pokémon-esiintymisissä. Hän ja Serena tapasivat toisensa ensi kertaa kilpaillessaan pokéleivoskilpailussa, jossa Miette moitti Serenan leivoksia siitä, että nämä sopivat paremmin ihmisille kuin pokémoneille. Kun he molemmat hävisivät kilpailun, he alkoivat olla ystävällisempiä toisiaan kohtaan. Hän kuitenkin huomasi Serenan ihastuksen Ashiin ja kiusoitteli Serenaa usein väittämällä, että viettelisi itse Ashin, jos Serena ei pian tunnustaisi tunteitaan Ashille. Kun hän lopulta sai kerättyä kolme prinsessa-avainta ja pääsi mestariluokan esittelyyn Gloire Cityyn, hän päätyi ensimmäisellä kierroksella samaan lohkoon Serenaan ja Sara Leen kanssa, mutta putosi Serenan päästyä jatkoon.
Vastustajat > Shauna

Shauna on Ashin, Serenan, Clemontin ja Bonnien ystävä, ja Serenan kilpakumppani Kalosissa. Nähtyään Serenan PokeVision -videon hänestä tuli Serenan fani ja hän tapasi Serenan kasvotusten ensi kertaa professori Sycamoren järjestämällä kesäleirillä. Hänen aloituspokémonina oli Bulbasaur ja hän matkustaa suurimman osan ajasta omien ystäviensä Tiernon ja Trevorin seurassa. Serena ja Shauna osallistuivat molemmat pokémon-esittelyihin ja he pysyivät ystävinä kilpakumppanuudestaan huolimatta, Shaunan voitettua kuitenkin kolme prinsessa-avainta ennen Serenaa. Mestariluokan esittelyssä Gloire Cityssä hän sijoittui 4 parhaan joukkoon hävittyään Serenalle. Tämän jälkeen hänet nähtiin vielä Lumiose Cityssä seuraamassa ystäviensä otteluita Kalosin liigaturnauksessa sekä osallistumassa taisteluun Ryhmä Flarea vastaan.
Vastustajat > Tierno

Tierno on Ashin, Serenan, Clemontin ja Bonnien ystävä, ja yksi Ashin kilpakumppani Kalosissa. Hänen aloituspokémoninsa oli Squirtle ja hän matkustaa suurimman osan ajasta omien ystäviensä Shaunan ja Trevorin seurassa. Hän tapasi Ashin ystävineen professori Sycamoren järjestämällä kesäleirillä. Hän pitää tanssimisesta ja opettaa liikkeitään myös pokémoneilleen. Hänellä on myös yksipuolinen ihastus Serenaan. Hän osallistui myös Kalosin Pokémon-liigan turnaukseen Lumiose Cityssä, jossa hän sijoittui 8 parhaan joukkoon hävittyään Sawyerille. Tämän jälkeen hänet nähtiin vielä osallistumassa taisteluun Ryhmä Flarea vastaan.
Vastustajat > Trevor

Trevor on Ashin, Serenan, Clemontin ja Bonnien ystävä, pokémon-valokuvaaja sekä yksi Ashin kilpakumppani Kalosissa. Hänen aloituspokémonina oli Charmander ja hän matkustaa suurimman osan ajasta omien ystäviensä Shaunan ja Tiernon seurassa. Hän tapasi Ashin ystävineen professori Sycamoren järjestämällä kesäleirillä. Hän osallistui myös Kalosin Pokémon-liigan turnaukseen Lumiose Cityssä, johon mennessä hänen Charmanderinsa oli kehittnyt Charizardiksi asti ja Trevor oli saanut käsiinsä avainkiven ja Charizardite Y:n, joilla hän kykeni otteluiden ajaksi megakehittämään Charizardinsa Mega Charizard Y:ksi. Hän sijoittui turnauksessa 64 parhaan joukkoon hävittyään Alainille ja tämän Mega Charizard X:lle. Tämän jälkeen hänet nähtiin vielä osallistumassa taisteluun Ryhmä Flarea vastaan.
Vastustajat > Sawyer

Sawyer on yksi Ashin kilpakumppaneista Kalosissa. Hän oli kotoisin Hoennista ja hänen aloituspokémoninsa oli Treecko. Hän kirjasi usein yleis kaikki havaintonsa omista ja muiden otteluista parantaakseen omia kouluttajan taitojaan. Ennen pitkää Sawyerin Treecko kehittyi Grovyleksi ja lopulta Sceptileksi ja hän voitti yhdessä kolme-vastaan-kolme -ottelussa Ashin, jolla oli vaikeuksia hallita Greninjansa sideilmiötä. Sawyer osallistui lopulta Kalosin Pokémon-liigan turnaukseen Lumiose Cityssä ja oli saanut avainkiven sekä Sceptilite-megakiven, joilla hän kykeni otteluiden ajaksi megakehittämään Sceptilensa Mega Sceptileksi. Hän voitti puolivälierissä Tiernon, mutta hävisi välierissä Ashille, joka oli oppinut hallitsemaan Greninjan sideilmiötä. Vaikka Sawyer onnitteli Ashiä voitosta, häviäminen itketti häntä. Hän kuitenkin totesi, ettei murehtiminen auttaisi häntä tulemaan paremmaksi. Hän jäi katsomaan Ashin ja Alainin välistä loppuottelua ja osallistui myös taisteluun Ryhmä Flarea vastaan.
Vastustajat > Alain

Alain on Pokémon-animen megakehittymistä käsittelevissä erikoisjaksoissa ensiesiintymisensä tehnyt hahmo, joka oli myöhemmin Ashin kilpakumppani. Hän oli alun perin professori Sycamoren assistentti, kunnes tapasi Lysandren, Ryhmä Flaren ja Lysandre Labsin johtajan, joka tarvitsi megakehittämisenergiaa rauhallisiin tarkoituksiin ja antoi Alainille megarenkaan, jossa oli avainkivi. Alain otteli Charmanderistä kehittyneellä Charizardillaan ja siitä megakehitetyllä Mega Charizard X:llä useita megakehittämiseen kykeneviä kouluttajia vastaan. Hän tutustui myös nuoreen kouluttajaan nimeltä Mairin, jonka Chespin nimeltä Chespie altistui vaaralliselle energialle ja vajosi koomaan. Lysandre uskotteli Alainille voivansa parantaa Chespien.
Tämän jälkeen animen pääsarjassa, Alain ystävystyi Ashin kanssa autettuaan pysäyttämään Rakettiryhmän. Ash ja Alain ottelivat useasti toisiaan vastaan, Ashin käyttäessä Alain Mega Charizard X:ää vastaan Greninjasta Sideilmiön kautta väliaikaisesti kehittynyttä Ash-Greninjaa. Ashin inspiroimana Alain alkoi itsekin käydä saliotteluita ja pyrkiä pokémon-liigaan. Ashin tietämättä, Alain auttoi Lysandren käskemänä Ryhmä Flaren jäseniä vangitsemaan Z2:n, toisen Zygarden ytimistä. Lopulta Alain selvitti tiensä pokémon-liigaan, voittaen puolivälierissä Tiernon sekä välierissä vanhan vastustajansa Remon ennen kuin pääsi loppuotteluun Ashiä vastaan. Tiukan ottelun jälkeen Alainillä oli jäljellä enää Mega Charizard X ja Ashillä enää Ash-Greninja. Alain lopulta voitti ottelun, mutta sillä hetkellä Lysandra otti Zygarden valtaansa ja yritti tuhota Kalosin rakentaakseen sen tilalle uuden kauniimman yhteiskunnan. Tajuttuaan Lysandren todellisen luonteen, Alain päätti auttaa Ashiä ja muita pysäyttämään Ryhmä Flaren.
Myöhemmin paljastui, että Alain oli osallistuja myös Maailman Kruunajaissarjassa. Hän onnistui Ashin tavoin pääsemään Mestariluokkaan, saavuttaen kuudennen sijan. He kilpailivat Mestarikahdeksikkoturnauksessa Iriksen, Dianthan, Lancen, Steven Stonen, Cynthian ja Leonin kanssa monarkin tittelistä. Alain otteli puolivälierissä Leonia vastaan, mutta hävisi ottelun ja putosi turnauksesta.
Vastustajat > Hau

Hau on Ashin kilpailija sekä Melemele-saaren kahunan Halan pojanpoika. Hän esiintyi ensi kerran jaksossa Uusi kilpakumppani, uusi liike, uusi Rowlet! ja kohtasi Dartrixillaan ottelussa Ashin Rowletin, mutta hävisi koska Ashillä oli Z-rengas ja käytti ruohotyypin Z-liikettä Bloom Doom. Ash ja Hau tapasivat myöhemmin uudelleen, kun Alolan ensimmäinen Pokémon-liiga järjestettiin Manalo-saaren stadionilla. Hau osallistui siihen ja paljasti jaksossa Liigan rikkojat ja puolustautujat! saaneensa isoisältään oman Z-renkaan selvittyään hänen suurkokeestaan. Hau selvisi liigan alkukarsinnasta ja voitti seuraavalla kierroksella alolalaisella Raichullaan Samson Oakin alolalaisen Exeggutorin. Seuraavaksi hän kohtasi Dartrixista kehittyneellä Decidueyellaan puolivälierissä uudestaan Ashin Rowletin. Hau ja Decidueye käyttivät ottelun aikana Z-liikettä Sinister Arrow Raid, mutta Rowlet väisti sen juuri oppimansa Feather Dance -liikkeen avulla ja heti perään tehdyllä Brave Bird -hyökkäyksellä tyrmäsi Decidueyen. Hau putosi turnauksesta, sijoittuen kahdeksan parhaan joukkoon. Liigan päätyttyä hän haastoi Ula'ula-saaren kahunan, Nanun, otteluun saarihaasteen suurkokeessa, mutta ottelun lopputulosta ei näytetty.
Vastustajat > Horace

Horace (japaniksi トキオ Tokio) on sivuhahmo Pokémon-animesarjassa. Hän on Goh’n ystävä kahden vuoden takaa, joka unelmoi Celebin löytämisestä, samoin kuin Goh unelmoi Mew’n löytämisestä. He lupasivat tavata vuosi myöhemmin, mutta Horace sairastui eikä kyennyt tulemaan paikalle. Vielä vuosi tämän jälkeen, kun Horacesta oli tullut kouluttaja, hän ja Goh tapasivat uudelleen. Horacen aloituspokémon on Chikorita, joka kehittyi myöhemmin Bayleefiksi. Horace liittyi myöhemmin yhdeksi Projekti Mew’n haastajista ja samalla yhdeksi Goh’n kilpailijoista kokelaaksi pääsemisessä. Kun oli aika valita haastajien joukosta uudet kokelaat, Horace pääsi kokelaaksi, koska oli yhdellätoista Mew-merkillä toiseksi eniten Mew-merkkejä kerännyt haastaja Gary Oakin jälkeen. Hänen viimeinen koetehtävänsä oli ollut Virizionin pyydystäminen.
Vihollisia > Muut > J

J on maineikas ja julma pokémon-metsästäjä. Hänen pokémonejaan ovat Drapion, Salamence ja Ariados. Kolmen tarpeet! jaksossa hän kohtasi loppunsa kun Mesprit ja Uxie käyttivät Future Sight -liikettä. Koska J palaa tukikohtaansa tehtyään työn Galactic-tiimin kanssa, Future Sight osui hänen alukseensa, joka tuhoutui vajottuaan Valor-järven pohjaan.
Sivuhahmot > Delia Ketchum

Delia Ketchum on kuvitteellinen henkilö Pokémon-animessa ja -mangassa. Hän on Ash Ketchumin äiti. Delia asuu Pallet Townissa Kantossa. Delia omistaa yhden Pokémonin, Mr. Mimen lempinimeltään Mimey. Delia oli Professori Oakin oppilaana nuorempana. Delia ei ole animessa kovin merkittävässä osassa mutta on tärkeässä roolissa elokuvassa Pokémon 3: Unownien loitsu. Delian silmät ja hiukset ovat ruskeat.
Sivuhahmot > Casey

Casey (japaniksi ナナコ Nanako) on eräs sivuhahmo Pokémon-animesarjassa. Hän ja hänen perheensä ovat Electabuzz-baseballtiimin kannattajia ja hän pitää pokémoneista, jotka toistavat hänen suosikkijoukkueensa värejä, mustia ja keltaisia raitoja. Hänen aloituspokémoninsa oli Chikorita, jonka hän sai Professori Elmiltä New Bark Townissa. Hän esiintyi ensimmäisen kerran Johto-kauden toisessa jaksossa Takalaiton, Ash!. Myöhemmät esiintymiset olivat jaksoissa Hyönteiselämää ja Here's Lookin' at You, Elekid. Viimeksi mainittua jaksoa ei ole esitetty Suomessa.
Alkuperäisessä, japaninkielisessä, versiossa Casey puhuu Kansain murteella, mikä viittaa siihen, että hänen kotikaupunginsa Goldenrod City on Pokémon-maailman vastike Osakalle. Lisäämällä se Caseyn rakkauteen Electabuzz-baseball -tiimiä kohtaan saadaan vastaavuus oikean maailman Osakan baseball-tiimiin, The Hanshin Tigers -ryhmään. Eikä siinä ole samaa vain se, että Electabuzz ja tiikerit ovat molemmat musta-kelta-raitaisia, vaan myös se, että Hanshin Tigerseilla tiedetään olevan hyvin lojaali faniryhmä.
Caseytä on verrattu Ashiin hänen pokémon-kouluttajan uransa alussa. Kuitenkin erot heidän koulutuksessaan ovat huomattavia, samoin heidän mieltymyksensä pokémoneihin.
Sivuhahmot > Danika

Danika (japaniksi アサヒ Asahi) on sivuhahmo Pokémon-animesarjassa. Hän osa yksi Projekti Mew’n kahdesta jo kokelaaksi valitusta kouluttajasta. Hän vastaa koetehtävien antamisesta Goh’lle, joka västikään liittyi projektiin mukaan. Hän ei pidä siitä, että hänen puheensa keskeytetään kesken tehtävänannon, mutta rohkaisee Goh’ta tekemään parhaansa. Danikan kaikki pokémonit ovat vesityyppiä ja hänen tunnetuin pokémoninsa on Rapid Strike Style -muotoinen Urshifu.
Sivuhahmot > Quillon

Quillon (japaniksi ツルギ Tsurugi) on sivuhahmo Pokémon-animesarjassa. Hän osa yksi Projekti Mew’n kahdesta jo kokelaaksi valitusta kouluttajasta ja heistä myös pätevin. Quillon on erittäin vakava ja epäili aluksi, ettei Goh’sta aluksi olisi kokelaaksi, mutta muutti mielensä kun, Goh sai projektiin liittymiseksi suoritettua koetehtävän, jossa pyydystää Mount Coronetille karannut alolalainen Ninetales. Hän suhtautuu myös erittäin vihamielisesti pokémon-metsästäjiin. Quillonin kaikki pokémonit ovat pimeystyyppiä ja hänen tunnetuin pokémoninsa on Single Strike Style -muotoinen Urshifu.
Aiheesta muualla

Serebii.netin hahmoluettelo (englanniksi)
Pokémon-wiki Bulbapedia (englanniksi)
| n k Pokémon-anime |
| --- | --- |
 Hahmot (Ash Ketchum) 
Sukupolvi I:  Indigo League  The Adventures in the Orange Islands 
Sukupolvi II:  The Johto Journeys  Johto League Champions  Master Quest 
Sukupolvi III:  Advanced  Advanced Challenge  Advanced Battle  Battle Frontier 
Sukupolvi IV:  Diamond and Pearl  Battle Dimension  Galactic Battles  Sinnoh League Victors 
Sukupolvi V:  Black and White  Kilpailevat kohtalot  Seikkailut Unovassa ja kauempana 
Sukupolvi VI:  XY  Kalos-seikkailu  XYZ 
Sukupolvi VII:  Sun & Moon  Ultraseikkailuja  Ultralegendoja 
Sukupolvi VIII:  Matkat  Mestarimatkat  Huikeat matkat Tällaista on olla Pokémon-mestari 
Sukupolvi IX:  Taivaanranta  Tähtäimessä Laqua 
Pokémon-animen hahmoja
| --- | --- |
 Päähenkilöt: : Ash Ketchum | Brock | Misty | Tracey Sketchit | May | Max | Dawn | Iris | Cilan | Serena | Clemont | Bonnie | Lana | Kiawe | Lillie | Sophocles | Mallow | Goh | Chloe | Liko | Roy | Dot / Nidothing
Vastustajat:: Gary Oak | Ritchie | Harrison | Drew | Harley | Morrison | Tyson | Solidad | Paul | Zoey | Nando | Kenny | Conway | Barry | Ursula | Trip | Bianca | Burgundy | Stephan | Georgia | Miette | Shauna | Tierno | Trevor | Sawyer | Alain | Hau | Gladion | Leon | Bea | Horace
Vihollisryhmät:: Rakettiryhmä | Magmaryhmä | Aquaryhmä | Galactic-tiimi | Plasmaryhmä | Ryhmä Flare | Kalloryhmä | Macro Cosmos | Huutoryhmä | Etsijät
Professorit:: Professori Oak | Professori Ivy | Professori Elm | Professori Birch | Professori Rowan | Professori Carolina | Professori Juniper | Professori Sycamore | Professori Kukui | Professori Burnet | Professori Cerise | Professori Magnolia | Professori Amaranth | Friede
Pokémon-liiga:: Salijohtajat (Kanto | Orange-saaristo | Johto | Hoenn | Sinnoh | Unova | Kalos | Galar | Paldea) | Alolan kahunat | mestarit ja eliittineloset
Ottelurintama:: Rintamapäälliköt (Kanto ja Hoenn | Johto ja Sinnoh)
Muut järjestöt:: Aether-säätiö
Mahathir Mohamad
Aiheesta muualla

Kuvia tai muita tiedostoja aiheesta Mahathir Mohamad Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Ranska  BnF data  Saksa  Israel  Yhdysvallat  Japani  Tšekki  Australia  Korea  Alankomaat 
Tieteilijät:  CiNii 
Taiteenala:  MusicBrainz 
Henkilöt:  Deutsche Biographie  DDB  Trove 
Muut:  IdRef
Maaninka (kaupunginosa)

| Maaninka |
| --- | --- |
Kaupunki:  Kuopio
Suuralue:  Maaninka
Koordinaatit:  63.1574°N, 27.2997°E
Kaupunginosa nro:  60
Lähialueet:  Keskisaari
Maaninka on Kuopion 60. kaupunginosa, joka on muodostettu vuoden 2015 kuntaliitoksen jälkeen aiemman Maaningan kirkonkylän taajama-alueesta. Kaupunginosan luoteispuolella sijaitsee erilliseksi, 61. kaupunginosaksi nimetty Keskisaari. Maaningan kaupunginosa sijaitsee Maaninkajärven itärannalla, maanteitse noin 50 kilometriä Kuopion keskustasta luoteeseen.
Maaningan kirkko kellotapuleineen.
Maaningan kirjasto toimii Maaninkatalossa.
Tilastokeskuksen mukaan Maaningan kirkonkylän taajaman pinta-ala oli 2,65 neliökilometriä ja siellä asui vuoden 2016 lopussa yhteensä 931 ihmistä. On kuitenkin todettava, ettei Tilastokeskuksen taajaman maantieteellinen rajaus näy tilastoarvosta eikä todennäköisesti ole yhtenevä Maaningan kaupunginosan rajojen kanssa. Siten taajaman asukaslukua tai pinta-ala sellaisenaan ei voi sellaisenaan ottaa tilastokeskuksen lukuarvoista. Kaikkiaan Maaningan väkiluku (aiemman kunnan alue) on 3300.
Betsy DeVos

| Betsy DeVos |
| --- | --- |

Yhdysvaltain 11. opetusministeri
 7. helmikuuta 2017 – 8. tammikuuta 2021  
Presidentti:  Donald Trump
Edeltäjä:  John King Jr.
Seuraaja:  Miguel Cardona
Henkilötiedot
Syntynyt: 8. tammikuuta 1958 (ikä 67) Holland, Michigan, Yhdysvallat
Tiedot
Puolue:  republikaanit
Aiheesta muualla
betsydevos.com
Elizabeth "Betsy" DeVos (s. 8. tammikuuta 1958) on yhdysvaltalainen poliitikko, yrittäjä, hyväntekijä ja koulutusaktivisti ja kotoisin Michiganista. Hänet nimitettiin Yhdysvaltain opetusministeriksi helmikuussa 2017.
Elämä

Elisabeth DeVos, omaa sukua Prince, on kotoisin Michiganin Holland-nimisestä kaupungista. Hän on suorittanut bachelor-tutkinnon liiketalouden alalta ja opiskellut politiikan tutkimusta.
DeVos meni vuonna 1980 naimisiin Richard ”Dick” DeVos Jr.:n kanssa, joka on ollut ennen Betsy DeVosin ministerinuraa Yhdysvalloissa vaimoaan tunnetumpi. Aviomies on Amwayn perustajan poika ja omistaa osan isänsä yhtiöstä. Pariskunnalla on kaksi tytärtä ja poika. Amwayn perinnön takia DeVosit ovat miljardöörejä. Forbes-talouslehden mukaan perheen omaisuus on 5,1 miljardia dollaria. Aviomies on ollut ehdokkaana Michiganin kuvernööriksi. DeVos istuu monien yhtiöiden hallituksissa ja oli useita vuosia Michiganin republikaanien puheenjohtaja. Hän on myös useiden hyväntekeväisyysjärjestöjen johdossa.
Poliittiset mielipiteet

DeVos kannattaa vanhempien oikeutta valita lastensa koulu vapaasti. Hän on puolisonsa kanssa tukenut miljoonilla dollareilla lobbaustyötä, jonka tavoitteena on muuttaa lainsäädäntöä niin, että yksityisiä kristillisiä kouluja voitaisiin tukea verovaroilla enemmän. DeVos on perustellut yksityiskoulujen suosimista sillä, että niiden luoma kilpailu parantaisi myös julkisia kouluja. Yhdysvalloissa asia on kiistanalainen, sillä seurauksena voi pikemminkin olla luokkaerojen kärjistyminen ja julkisten koulujen oppilaiden valikoitumisen entistä haastavammiksi. Molemmat DeVosit ovat kertoneet olevansa hyvin uskonnollisia ja sanoneet, että Betsyn kiinnostus ja motivaatio keskittyä koulutukseen kumpuaa häneen uskonnollisesta vakaumuksestaan.
Opetusministerinä

DeVosin nimityksestä opetusministeriksi käytiin poikkeuksellisen tiukka äänestys. Senaatissa äänet menivät tasan 50-50, ja valinnan ratkaisi varapresidentti Mike Pence. Trump luonnehti Betsy DeVosia uudistajaksi. Nimitys oli Trumpin kiistanalaisimpia, sitä vastusti muun muassa opettajien ammattiliitto.
Aiheesta muualla

Kuvia tai muita tiedostoja aiheesta Betsy DeVos Wikimedia Commonsissa
Sitaatteja aiheesta Betsy DeVos Wikisitaateissa
| n k  Yhdysvaltain opetusministerit |
| --- | --- | --- |
|  Hufstedler  Bell  Bennet  Cavazos  Alexander  Riley  Paige  Spellings  Duncan  King  DeVos  Cardona  |  Hufstedler  Bell  Bennet  Cavazos  Alexander  Riley  Paige  Spellings  Duncan  King  DeVos  Cardona  |  |
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat  Puola 
Muut:  SNAC
Rachel Kempson

| Rachel Kempson |
| --- | --- |
 Rachel Kempson vuonna 1974.
Henkilötiedot
Syntynyt: 28. toukokuuta 1910 Dartmouth, Devon, Englanti, Yhdistynyt kuningaskunta
Kuollut: 24. toukokuuta 2003 (92 vuotta) Millbrook, New York, Yhdysvallat
Ammatti:  näyttelijä
Puoliso:  Michael Redgrave  (vih. 1935; k. 1985)
Lapset:  3; Vanessa Redgrave, Corin Redgrave ja Lynn Redgrave
Näyttelijä
Aktiivisena:  1932–1998
Aiheesta muualla
IMDb 
Elonet
AllMovie
Svensk Filmdatabas
Rachel Kempson (28. toukokuuta 1910 Dartmouth, Devon – 24. toukokuuta 2003 Millbrook, New York) oli englantilainen näyttelijä, joka esiintyi niin teatterissa, elokuvissa, televisiossa kuin radiossakin. Hänet lisäksi tunnettiin Redgrave-näyttelijäsuvun matriarkkana.
Varhainen elämä

Rachel Kempson syntyi keskiluokkaiseen perheeseen Dartmouthissa Devonissa toukokuussa 1910. Hänen isänsä oli sotakoulun rehtori Eric William Kempson ja äitinsä Beatrice Hamilton Kempson (o.s. Ashwell). Hän kävi katolista koulua, jossa hän kiinnostui teatterista. Myöhemmin hän pääsi opiskelemaan näyttelemistä Royal Academy of Dramatic Art -teatterikouluun Lontoossa.
Ura

Vuonna 1932 Kempson liittyi Royal Shakespeare Companyn jäseneksi Stratford-upon-Avonissa ja näytteli seuraavina vuosina lukuisissa William Shakespearen näytelmissä, joissa hänen roolejaan olivat esimerkiksi Julia tragediassa Romeo ja Julia, Ofelia tragediassa Hamlet ja Titania komediassa Kesäyön unelma. Shakespeare-rooliensa lisäksi hän näytteli Lontoossa muun muassa Richard Brinsley Sheridanin komediassa Juorukoulu (1937). Hänen myöhempiin huomattaviin teatterirooleihinsa useiden klassisten Shakespeare-rooliensa ohella lukeutuvat esimerkiksi osat näytelmissä Hedda Gabler (1954), Tulikoe (1956), Setšuanin hyvä ihminen (1956), Lokki (1964), Teurastamojen pyhä Johanna (1964), A Sense of Detachment (1972), The Old Country (1977), Cocktailkutsut (1986) ja Vanja-eno (1988). Teatteriuransa aikana hän oli Royal Shakespeare Companyn lisäksi myös lontoolaisten Old Vic Company- ja English Stage Company -teatteriseurueiden jäsen. Hän teki viimeisen näyttämöesiintymisensä vuonna 1998.
Teatteriuransa ohella Kempson teki rooleja myös elokuvissa ja televisiossa. Hänen ensimmäinen elokuvansa oli romanttinen komedia Jeannie vuodelta 1941. Hänen myöhempiin rooleihinsa lukeutuvat osat elokuvissa Unohdettu vanki (1946), Tom Jones – hulivilihurmuri (1963), Georgy Girl – keinoista paras (1966), Ne 600 urhoollista (1968), Minun Afrikkani (1985) ja Déjà vu – matka rakkauteen (1997), joka jäi hänen viimeiseksi elokuvakseen. Hän näytteli elokuvissaan usein perheenjäsentensä kanssa. Televisiossa hän näytteli televisionäytelmien ohella muun muassa sarjoissa Kuningatar Elisabet I (1971) ja Kuningattaren jalokivi (1984).
Kempson julkaisi kaksi muistelmateosta: A Family & Its Fortunes vuonna 1986 ja Life Among the Redgraves vuonna 1988.
Yksityiselämä

Esiinnyttyään Oxfordissa Kempsonia pyydettiin näyttelemään Liverpoolissa John Van Drutenin näytelmässä Flowers of the Forest. Tällöin hän tapasi vastanäyttelijänsä Michael Redgraven, jonka kanssa hän meni naimisiin vuonna 1935. He olivat naimisissa noin 50 vuotta, aina Redgraven kuolemaan vuonna 1985 asti. Kempson oli ollut tietoinen Redgraven biseksuaalisuudesta jo ennen avioliittoa. He saivat kolme lasta: Vanessan (s. 1937), Corinin (s. 1939) ja Lynnin (s. 1943), joista kaikista tuli vanhempiensa tapaan näyttelijöitä.
Michael Redgrave aateloitiin vuonna 1959, jolloin hän sai arvonimen Sir. Ritarin vaimona Kempsonista tuli virallisesti Lady Redgrave.
Rachel Kempson kuoli 92-vuotiaana aivoinfarktiin Millbrookissa New Yorkissa toukokuussa 2003. Hänet on haudattu episkopaalisen Saint Peter’s -kirkon hautausmaalle Lithgow’hun lähelle Millbrookia.
Valikoitu filmografia

Unohdettu vanki (The Captive Heart, 1946)
Naisen kosto (A Woman’s Vengeance, 1948)
Meri ei heitä saa (The Sea Shall Not Have Them, 1954)
Tom Jones – hulivilihurmuri (Tom Jones, 1963)
Kuolleen miehen salaisuus (The Third Secret, 1964)
Georgy Girl – keinoista paras (Georgy Girl, 1966)
Grand Prix (1966)
Minä ne vein (The Jokers, 1967)
Ne 600 urhoollista (The Charge of the Light Brigade, 1968)
Herrasmiesboksi (Two Gentlemen Sharing, 1969)
Tulikaste (The Virgin Soldiers, 1969)
Kotiopettajattaren romaani (Jane Eyre, 1970)
Kuningatar Elisabet I (Elizabeth R, 1971)
Pikku lordi (Little Lord Fauntleroy, 1980)
Kuningattaren jalokivi (The Jewel in the Crown, 1984)
Kamelianainen (Camille, 1984)
Musta torni (The Black Tower, 1985)
Minun Afrikkani (Out of Africa, 1985)
Déjà vu – matka rakkauteen (Déjà Vu, 1997)
Teokset

A Family & Its Fortunes.  Lontoo:  Duckworth, 1986.  ISBN 978-0-715621-23-3
Life Among the Redgraves.  New York:  Dutton, 1988.  ISBN 978-0-525246-29-9
Aiheesta muualla

Kuvia tai muita tiedostoja aiheesta Rachel Kempson Wikimedia Commonsissa
Rachel Kempson Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Ruotsi 
Henkilöt:  Elonet 
Muut:  SNAC
Ivíronin luostari

| Ivíronin luostari Μονή Ιβήρων |
| --- | --- |
 Ivironin luostari.
Sijainti:  Athos,  Kreikka
Koordinaatit:  40°14′44″N, 24°17′06″E
Kirkkokunta:  ortodoksinen kirkko
Tyyppi:  munkkiluostari
Perustaja:  Johannes Iberialainen ja Euthymios
Perustettu:  900-luku
Asukkaita:  32
Tyylisuunta:  bysanttilainen
 Osa Unescon maailmanperintökohdetta Athosvuori 
Lisää rakennusartikkeleitaArkkitehtuurin teemasivulla
Ivíronin luostari (kreik. Μονή Ιβήρων, Moní Ivíron, ”Iberialaisten luostari”; georg. ივერთა მონასტერი; myös Iveronin luostari) on ortodoksinen luostari Athoksen autonomisessa luostaritasavallassa Kreikassa. Se on pyhitetty Neitsyt Marian kuolonuneen nukkumisen muistolle. Athoksen kahdenkymmenen luostarin välisessä hierarkiassa Ivíron on kolmannella sijalla.